Author: uzivatel
Last saved by: agenda0
Company: MPSVaR SR

Predkladacia správa

Podľa Plánu práce vlády SR na rok 2001 malo MPSVR SR v novembri 2001 predložiť „Projekt konštituovania inštitúcie ombudsmana pre rovnaké zaobchádzanie“.
Úloha pre MPSVR SR vyplynula z Národného programu pre prijatie acquis communautaire, v  časti Rovnosť príležitostí žien a mužov je „vytvorenie inštitútu ombudsmana pre rovnaké zaobchádzanie v prístupe k zamestnaniu, odbornej príprave, postupu a pracovným podmienkam“ zahrnuté ako administratívna potreba. Inštitút ombudsmana pre rovnaké zaobchádzanie mal riešiť sťažnosti na diskrimináciu v pracovnej oblasti.
Pod gesciou podpredsedu vlády SR pre ľudské práva, menšiny a regionálny rozvoj  Sekcia ľudských práv a menšín Úradu vlády SR  pripravuje Zákon o rovnakom zaobchádzaní a  Zákon o zriadení Centra pre rovnaké zaobchádzanie (ďalej len „Centrum“). Príprava oboch zákonov je v konečnom štádiu. 
 Zákon o zriadení centra pre rovnaké zaobchádzanie upravuje  okrem iného aj postup pri podávaní, prijímaní a evidovaní sťažností proti porušovaniu zásady rovnakého zaobchádzania v  oblasti pracovnoprávnych vzťahov a v oblasti poskytovania služieb a rozhodovanie o nich.  O sťažnostiach proti porušeniu zásady rovnakého zaobchádzania a zákazu diskriminácie v oblasti pracovnoprávnych vzťahov a v oblasti poskytovania služieb bude rozhodovať Komisia, ktorá bude poradným orgánom riaditeľa Centra.
Nedoriešenie  finančného zabezpečenia je ďalší z dôvodov na zrušenie úlohy.  V návrhu rozpočtu kapitoly Ministerstva práce, sociálnych vecí a rodiny Slovenskej republiky na rok 2002 v súvislosti s budovaním administratívnych štruktúr v prípade vstupu SR do Európskej únie nie sú zabezpečené, napriek opakovaným návrhom, rozpočtové prostriedky na konštituovanie inštitútu ombudsmana pre  rovnaké zaobchádzanie.
Vzhľadom na uvedené skutočnosti navrhuje Ministerstvo práce, sociálnych vecí a rodiny SR  zrušiť úlohu č. 5 uvedenú v Pláne práce vlády Slovenskej republiky na rok 2001 na mesiac november 2001.